ਗੁਰਦੀਪ ਕੋਹਲੀ
ਗੁਰਦੀਪ ਕੋਹਲੀ, ਜਿਸ ਨੂੰ ਗੁਰਦੀਪ ਪੁੰਜ ਵੀ ਕਿਹਾ ਜਾਂਦਾ ਹੈ, ਇਕ ਭਾਰਤੀ ਅਭਿਨੇਤਰੀ ਹੈ।  ਉਹ 'ਬੈਸਟ ਆਫ਼ ਲੱਕ ਨਿੱਕੀ' ਵਿੱਚ ਹੇਮਾਨੀ ਸਿੰਘ, 'ਸੰਜੀਵਨੀ' ਵਿੱਚ ਡਾ. ਜੂਹੀ ਅਤੇ 'ਕਸਮ ਸੇ' ਵਿੱਚ ਬਾਣੀ ਦੀ ਭੂਮਿਕਾ ਲਈ ਜ਼ਿਆਦਾਤਰ ਜਾਣੀ ਜਾਂਦੀ ਹੈ।

ਮੁੱਢਲਾ ਜੀਵਨ 
ਗੁਰਦੀਪ ਪੰਜਾਬੀ ਮੂਲ ਦੀ ਹੈ। ਉਸਦਾ ਜਨਮ ਇਕ ਸਿੱਖ ਪਰਿਵਾਰ ਵਿਚ ਹੋਇਆ ਸੀ। ਕਈ ਸਾਲਾਂ ਤੋਂ ਇਕ ਮਾਡਲ ਅਤੇ ਅਦਾਕਾਰਾ ਵਜੋਂ ਟੈਲੀਵਿਜ਼ਨ 'ਤੇ ਕੰਮ ਕਰਨ ਤੋਂ ਬਾਅਦ ਗੁਰਦੀਪ ਨੇ 10 ਦਸੰਬਰ 2006 ਨੂੰ ਅਰਜੁਨ ਪੁੰਜ ਨਾਲ ਵਿਆਹ ਕੀਤਾ, ਜੋ ਸੰਜੀਵਨੀ ਵਿਚ ਉਸਦਾ ਸਹਿ-ਅਦਾਕਾਰ ਸੀ।

ਕਰੀਅਰ

ਟੈਲੀਵਿਜ਼ਨ 
ਗੁਰਦੀਪ ਨੇ ਆਪਣੇ ਕਰੀਅਰ ਦੀ ਸ਼ੁਰੂਆਤ ਭਾਰਤੀ ਟੈਲੀਵਿਜ਼ਨ 'ਤੇ ਇਸ਼ਤਿਹਾਰਾਂ ਦੀ ਮਾਡਲ ਵਜੋਂ ਕੀਤੀ ਸੀ। ਫਿਰ ਉਹ ਫਲਗੁਨੀ ਪਾਠਕ ਦੀ ਮਿਊਜ਼ਿਕ ਵੀਡੀਓ "ਹੇਰੇ ਮੇਰੀ ਹੁਈ ਗੁਲਾਬੀ" ਵਿੱਚ ਨਜ਼ਰ ਆਈ। ਉਸ ਦੇ ਕਰੀਅਰ ਦੀ ਸਭ ਤੋਂ ਮਹੱਤਵਪੂਰਣ ਭੂਮਿਕਾ ਸੰਜੀਵਨੀ ਵਿਚ ਡਾ: ਜੂਹੀ ਸਿੰਘ ਦੀ ਸੀ, ਜਿਸਨੇ ਕਾਫੀ ਪ੍ਰਸ਼ੰਸਾ ਹਾਸਿਲ ਕੀਤੀ। ਬਾਅਦ ਵਿੱਚ ਉਸਨੇ ਜ਼ੀ ਟੀਵੀ ਦੇ 'ਸਿੰਧੂਰ ਤੇਰੇ ਨਾਮ ਕਾ' ਵਿੱਚ ਕੰਮ ਕੀਤਾ। ਉਹ ਆਪਣੇ ਪਤੀ ਅਰਜੁਨ ਪੁੰਜ ਨਾਲ ਸਟਾਰ ਵਨ ਦੇ 'ਜੇੱਟ ਸੈੱਟ ਗੋ' ਅਤੇ 'ਨੱਚ ਬੱਲੀਏ 2' ਦਾ ਹਿੱਸਾ ਬਣੀ। ਬਾਅਦ ਵਿਚ ਉਹ ਕਸਮ ਸੇ ਵਿਚ ਪ੍ਰਨੀਤਾ ਵਾਲੀਆ ਦੇ ਰੂਪ ਵਿਚ ਨਜ਼ਰ ਆਈ, ਜੋ ਬਾਅਦ ਵਿਚ ਬਾਨੀ ਜੈ ਵਾਲੀਆ ਬਣ ਗਈ। ਉਹ 'ਬੈਸਟ ਆਫ ਲੱਕ ਨਿੱਕੀ' ਵਿੱਚ ਹੇਮਾਨੀ ਸਿੰਘ ਦੇ ਰੂਪ ਵਿੱਚ ਨਜ਼ਰ ਆਈ ਸੀ। ਉਸਨੇ ਜ਼ੀ ਖਾਨਾ ਖਜਾਨਾ 'ਤੇ ਬੱਚਾ ਪਾਰਟੀ ਅਤੇ ਏ.ਬੀ.ਸੀ. (ਆਲ ਅਬਾਉਟ ਕੁਕਿੰਗ) ਨਾਮ ਦੇ ਕੁਕਿੰਗ ਪ੍ਰੋਗਰਾਮ ਦੀ ਮੇਜ਼ਬਾਨੀ ਕੀਤੀ। ਉਹ ਦੀਆ ਔਰ ਬਾਤੀ ਹਮ  ਅਤੇ ਦਿਲ ਕੀ ਬਾਤੇਂ ਦਿਲ ਹੀ ਜਾਨੇਂ ਵਿੱਚ ਨਾਕਾਰਾਤਮਕ ਭੂਮਿਕਾ ਨਿਭਾਈ ਹੈ। ਉਸ ਨੇ ਜ਼ੀ ਟੀਵੀ ਦੇ ਸ਼ੋਅ ਸੇਠਜੀ ਵਿੱਚ "ਸੇਠਜੀ" ਅਹਿਲਿਆ ਦੇਵੀ ਦਾ ਕਿਰਦਾਰ ਨਿਭਾਇਆ ਸੀ। ਉਸਨੇ ਰੋਨਿਤ ਰਾਏ ਅਤੇ ਮੋਨਾ ਸਿੰਘ ਦੇ ਨਾਲ ਏ.ਐਲ.ਟੀ.ਬਾਲਾਜੀ ਦੇ 'ਕਹਿਨੇ ਕੋ ਹਮਸਫ਼ਰ ਹੈਂ' ਵਿੱਚ ਅਭਿਨੈ ਕੀਤਾ। ਉਸਨੇ ਕਲਰਜ਼ ਟੀਵੀ ਦੇ ਦਾਸਤਾਨ-ਏ-ਮੁਹੱਬਤ: ਸਲੀਮ ਅਨਾਰਕਲੀ ਵਿਚ ਜੋਧਾ ਬਾਈ ਨੂੰ ਦਰਸਾਇਆ ਹੈ। ਉਸਨੇ ਫਿਰ ਸੰਜੀਵਨੀ 2 ਵਿੱਚ ਡਾ. ਜੂਹੀ ਸਿੰਘ ਦੀ ਭੂਮਿਕਾ ਨਿਭਾਈ, ਜਿਸਦਾ ਪ੍ਰੀਮੀਅਰ 12 ਅਗਸਤ 2019 ਨੂੰ ਹੋਇਆ ਸੀ।

ਫ਼ਿਲਮ 
ਗੁਰਦੀਪ ਨੇ ਸਾਲ 2012 ਵਿੱਚ ਬਾਲੀਵੁੱਡ ਫ਼ਿਲਮ ਰਾਉਡੀ ਰਾਠੌਰ ਫ਼ਿਲਮੀ ਕਰੀਅਰ ਦੀ ਸ਼ੁਰੂਆਤ ਕੀਤੀ ਸੀ, ਜਿਸਦਾ ਨਿਰਦੇਸ਼ਨ ਪ੍ਰਭੂ ਦੇਵਾ ਨੇ ਕੀਤਾ ਸੀ।  ਉਹ ਅਨਾਮਿਕਾ ਬਾਨੀ ਵਜੋਂ ਸਾਲ 2019 ਦੀ ਫ਼ਿਲਮ 'ਸਟੂਡੈਂਟ ਆਫ ਦ ਈਅਰ 2' ਵਿਚ ਵੀ ਨਜ਼ਰ ਆਈ ਸੀ।

ਫ਼ਿਲਮੋਗ੍ਰਾਫੀ

ਟੈਲੀਵਿਜ਼ਨ

ਫ਼ਿਲਮਾਂ

ਹਵਾਲੇ

ਬਾਹਰੀ ਲਿੰਕ 

 
ਭਾਰਤੀ ਸਿੱਖ
ਜ਼ਿੰਦਾ ਲੋਕ
ਭਾਰਤੀ ਟੈਲੀਵਿਜ਼ਨ ਅਦਾਕਾਰਾਵਾਂ
ਹਿੰਦੀ ਟੈਲੀਵਿਜਨ ਦੀਆਂ ਅਦਾਕਾਰਾਵਾਂ
21ਵੀਂ ਸਦੀ ਦੀਆਂ ਭਾਰਤੀ ਅਭਿਨੇਤਰੀਆਂ
ਹਿੰਦੀ ਸਿਨੇਮਾ ਵਿੱਚ ਅਭਿਨੇਤਰੀਆਂ
ਭਾਰਤੀ ਅਦਾਕਾਰਾਵਾਂ